**Hankeleping nr \_\_**

**Tervise ja Heaolu Infosüsteemide Keskus**, registrikood 70009770, aadress Pärnu mnt 132, Tallinn, keda esindab põhimääruse ja volikirja alusel direktor Margus Arm (edaspidi ***tellija***), ja

**AS HELMES,** (edaspidi nimetatud ka ***täitja***), registrikood 10364097, aadress Lõõtsa tänav 6 Tallinn 11415, keda esindab volikirja alusel Julia Mozberg

edaspidi eraldi ***pool*** või koos ***pooled***, sõlmisid raamlepingu nr 3-9/2307-1 alusel käesoleva hankelepingu (edaspidi ***leping***) alljärgnevas:

# Lepingu ese

* 1. Lepingu esemeks on lisas 1 „Hankelepingu eseme tehniline kirjeldus“ nimetatud tööd koos garantiiteenustega (edaspidi ***tööd***).
	2. Lepingu tööde maht on **kuni  3300 töötundi**.

# Töö üleandmise ja vastuvõtmise tingimused

* 1. Täitja annab töö üle **hiljemalt 30.09.2024.**
	2. Tellitavad tööd antakse vastuvõtutestimiseks üle vastavalt lepingu lisas 1 kokkulepitud tingimustele.
	3. Tellija vaatab töö üle vastavalt raamlepingu tingimustele.
	4. Töö antakse üle üleandmise ja vastuvõtmise aktiga (edaspidi ka *akt*).
	5. Koos üle antava tööga annab täitja tellijale üle kõik tööde intellektuaalse omandi õigused vastavalt raamlepingus kirjeldatule.

# Lepingu hind

* 1. Tellija tasub üksnes lepingu alusel tellitud ja teostatud töötundide eest. Täitja esitab iga kalendrikuu lõpus allkirjastatud ajaaruande järgmise kalendrikuu 5. tööpäevaks, millelt kajastuvad teostatud töötunnid ja nende jooksul teostatud tööd. Viimane ajaaruanne esitatakse koos aktiga.
	2. Ühe töötunni maksumuseks tööde teostamisel on **... (*...*) eurot ilma käibemaksuta.**
	3. Tööde eest tasumine toimub tunnitöö põhisel arvestusel. Lepingu maksimaalne töötundide maht kokku on 3300 töötundi.
	4. Arve esitatakse e-arvena, pärast akti tellija poolt allkirjastamist.
	5. Täitja annab tellijale arve tasumiseks tähtaja minimaalselt 21 kalendripäeva alates arve laekumisest. Arvel tuleb märkida raamlepingu ja hankelepingu number, riigihanke viitenumber ja tellija kontaktisiku nimi.

# Poolte vahelised teated ja kontaktisikud

* 1. Teadete edastamine toimub üldjuhul telefoni, e-posti, või posti teel. Juhul, kui teate edastamisel on olulised õiguslikud tagajärjed, peavad teisele poolele edastatavad teated olema edastatud taas-esitamist võimaldavas vormis (s.o kirjalikus vormis või e-posti teel). Informatiivset teadet võib edastada ka telefoni teel.
	2. Teate edastamise hetkeks loetakse elektronkirja tehniliselt tõendatud saatmise hetk või kirjaliku teate allkirjaga tõendatud vastuvõtmise hetk.
	3. Tellija kontaktisikuks lepingu täitmisel on Epp Laanpõld, pensionitalituse juhataja, telefon +372 5129 729, e-post: epp.laanepold@tehik.ee.
	4. Tellija kontaktisikuks on Kristiina Jäetma, projektijuht, telefon +372 5560 6244, e-post: kristiina.jaetma@tehik.ee.
	5. Täitja kontaktisikuks lepingu täitmisel on Julia Mozberg, projektijuht, telefon +372 554 5925, e-post julia.mozberg@helmes.com.
	6. Täitja kontaktisikuks lepingu täitmisel on Luisa Räim, projektijuht, telefon +372 ..., e-post: luisa.raim@helmes.com.

# Lepingu kehtivus

* 1. Leping jõustub sellele poolte poolt allakirjutamisest ja kehtib kuni poolte poolt oma lepinguliste kohustuste täitmiseni.
	2. Tellijal on õigus leping igal ajal üles öelda, teatades sellest 60 kalendripäeva ette.

# Lõppsätted

* 1. Lepingu täitmisel tekkinud vaidlused ja lahkarvamused lahendavad pooled läbirääkimiste teel. Kokkuleppe mittesaavutamisel lahendatakse vaidlused Harju Maakohtus.
	2. Lepingu täitmisel ja lepingust tulenevate vaidluste lahendamisel lähtutakse Eesti Vabariigi õigusaktidest.
	3. Pooled ei tohi lepingust tulenevaid õigusi ja kohustusi üle anda kolmandatele isikutele ilma teise poole kirjaliku nõusolekuta.
	4. Lepingu dokumendid koosnevad käesolevast lepingust, lepingu lisadest ning lepingu muudatustest, milles pooled võivad kokku leppida lepingu allakirjutamise järgselt.
	5. Lepingu lahutamatuteks osadeks lepingu sõlmimise hetkel on järgmised dokumendid:
		1. Lisa 1 - Hankelepingu eseme tehniline kirjeldus;
		2. Lisa 2 – Pakkumus.

# Poolte allkirjad

|  |  |  |  |  |
| --- | --- | --- | --- | --- |
| **Tellija:**  |  |  |  **Täitja:** |  |

(*allkirjastatud digitaalselt*) (*allkirjastatud digitaalselt*)